**Rukovođenje tehničkom kontrolom i tehnička kontrola (revizija) rudarskih projekata i pojedinih djelova rudarskih projekata**

*Rudarski projekti podliježu tehničkoj kontroli (reviziji).*

*Reviziju glavnog i dopunskog rudarskog projekta vrši nadležni organ preko stručne komisije ili pravnog lica (u nastavku teksta: revident) koje ima licencu za izradu rudarskih projekata.*

*Reviziju uprošćenog rudarskog projekta može da vrši investitor preko stručne komisije ili revidenta.*

*Troškove revizije snosi investitor projekta.*

**Uslovi**

* revident na osnovu licence za izradu rudarskih projekata može da vrši reviziju glavnog, dopunskog i uprošćenog rudarskog projekta;
* revident projekta treba da je registrovan (šifra djelatnosti) za izradu i tehničku kontrolu rudarskih projekata;
* licencu za izradu rudarskih projekata, rukovođenje, tehničku kontrolu i reviziju rudarskih projekata izdaje Ministarstvo nadležno za rudarstvo (u nastavku teksta: Ministarstvo) na osnovu zahtjeva privrednog društva;
* Zahtjev za izdavanje/ovjeru licence za izradu rudarskih projekata je slobodna forma;
* licenca se izdaje na period od 5 (pet) godina i ovjerava svake godine;
* rukovođenje tehničkom kontrolom rudarskih projekata može obavljati lice koje ima visoku školsku spremu rudarske struke, 5 (pet) godina radnog iskustva na poslovima tehničkog rukovođenja, nadzora i drugim stručnim poslovima u rudarskim objektima za koje se projekat izrađuje;
* tehničku kontrolu pojedinih djelova rudarskih projekata može obavljati lice koje ima visoku školsku spremu odgovarajuće struke, 3 (tri) godine radnog iskustva na poslovima tehničkog rukovođenja, nadzora i drugim stručnim poslovima u rudarskim objektima za koje se projekat izrađuje;
* reviziju rudarskih projekata može da obavlja lice koji ima položen stručni ispit za obavljenje poslova iz oblasti rudarstva – ovlašćenje, u organizaciji Ministarstva;
* Rudarski projekti urađeni u inostranstvu podliježu tehničkoj kontroli, odnosno, vrši se provjera da li primijenjeni propisi, mjere i uslovi korišćeni za izradu projektne dokumentacije odgovaraju propisima koji se primjenjuju u Crnoj Gori;
* Reviziju glavnog i dopunskog rudarskog projekta **ne mogu** vršiti: nosilac izrade projekta (privredno društvo-pravno lice) i investitor, lica koja su zaposlena kod nosioca izrade projekta, lica zaposlena kod investitora na poslovima izrade rudarskih projekata. Reviziju rudarskih projekata (glavnog, dopunskog i uprošćenog) **ne mogu** vršiti lica zaposlena u Ministarstvu;
* Revident revizionom klauzulom na rudarskom projektu potvrđuje da je revidovani projekat izrađen u skladu sa zakonom;
* Reviziona klauzula sadrži ime, prezime i potpis lica koja su izvršila reviziju projekta i pojedinih djelova projekta, a ako reviziju vrši pravno lice klauzula se ovjerava i potpisom i pečatom ovlašćenog lica koje je izvršilo reviziju;
* Uz revidovani projekat revident prilaže izvještaj o izvršenoj reviziji rudarskog projekta i dokaz da lica koja su izvršila reviziju rudarskog projekta imaju ovlašćenje za obavljanje tih poslova, odnosno imaju položen stručni ispit za oblast rudarstva.

**Uslovi za kvalifikacije**

* dokaz - izvod iz Centralnog registra Privrednog suda o registraciji privrednog društva za izradu rudarskih projekata ili djelova rudarskih projekata, za rukovođenje tehničkom kontrolom ili tehničkom kontrolom djelova rudarskih projekata;
* dokaza da u radnom odnosu ima najmanje 2 (dva) diplomirana inženjera rudarske struke odgovarajućeg smjera (ugovor o radu, prijava osiguranja i ovjerena fotokopija radne knjižice);
* dokaz o potrebnom visokom obrazovanju inženjera rudarstva - ovjerena fotokopija diplome fakulteta;
* dokaz o potrebnom radnom stažu **-** potvrda o najmanje 5 (pet) godina radnog iskustva u obavljanju stručnih poslova na izradi rudarskih projekata ili rukovođenja kontrolom rudarskih projekata;
* dokaz o potrebnom radnom stažu **-** potvrda o najmanje 3 (tri) godine radnog iskustva u obavljanju stručnih poslova na izradi djelova rudarskih projekata ili tehničkoj kontroli rudarskih projekata;
* dokaz o položenom stručnom ispitu- ovjerena fotokopija Uvjerenja, koga izdaje Ministarstvo;
* Za strano lice zaposleno u privrednom društvu, diplomirani inženjer rudarstva: treba da ima dozvolu boravka u skladu sa zakonom kojim se uređuje zapošljavanje i rad stranaca, potrebno je dostaviti ovjerenu fotokopiju pasoša i ovjerenu fotokopiju odgovarajuće licence iz zemlje porijekla, umjesto uvjerenja o položenom stručnom ispitu.

**Naknade**

Licenca – 600 € za izdavanje

Licenca - 200 € za ovjeru

Plaganje stručnog ispita: troškove polaganja ispita, po pravilu, snosi privredno društvo u kome je kandidat zaposlen. Ukoliko troškove polaganja ispita ne snosi privredno društvo u kome je kandidat zaposlen, troškove snosi kandidat. (član 11 Pravilnika o programu i načinu polaganja stručnog ispita iz oblasti rudarstva).

O visini troškova kandidata obavještava Komisija za polaganje stručnog ispita iz oblasti rudarstva, koju Rješenjem obrazuje Ministarstvo.

U ranijem periodu troškovi polaganja stručnog ispita iznosili su oko 200 €, po kandidatu.

**Plaćanje putem internetskog bankarstva**

IBAN: \_ ME25510000000017796145

Poziv na broj: \_ 832-11557-58

Svrha: \_izdavanje/ ovjera licence za privredno društvo

Korisnik: \_Ministarstvo energetike i rudarstva

|  |
| --- |
| email za slanje skenirane PDF ili fotografirane JPG dokumentacije  [arhiva@meir.gov.me](mailto:arhiva@meir.gov.me) |

**Nadležno tijelo i relevantni propisi**

Ministarstvo energetike i rudarstva

Rimski trg 46, 81000 Podgorica

+382 20 482 203

[kabinet@meir.gov.me](mailto:kabinet@meir.gov.me)

[branko.tijanic@meir.gov.me](mailto:branko.tijanic@meir.gov.me)

[Zakon o rudarstvu](https://wapi.gov.me/download-preview/03efda2d-e5a5-4e15-930e-83259858b5be?version=1.0) ("Sl. list Crne Gore", br. 65/08; 74/10 i 40/11);

[Pravilnik o bližim uslovima za izdavanje licenci za izvođenje rudarskih radova i izradu rudarskih projekata](https://wapi.gov.me/download-preview/a31b7c95-28d1-4be0-ad2d-6b3152bb353a?version=1.0) ("Sl. list Crne Gore", br. 03/10);

[Pravilnik o programu i načinu polaganja stručnog ispita iz oblasti rudarstva](https://wapi.gov.me/download-preview/8fe8ab21-861a-40e9-b1a1-8fc4472ec4e1?version=1.0) ("Sl. list Crne Gore", br. 66/10);

[Pravilnik o sadržini rudarskih projekata](https://wapi.gov.me/download-preview/e105bf81-c410-489e-b294-5fcbbabb3d50?version=1.0) ("Sl. list Crne Gore", br. 74/09);

Zakon o upravnom postupku („Sl. list Crne Gore“, br. 56/14; 20/15; 40/16 i 37/17).

**Dozvole**

Rok: 8 dana - Imalac licence je dužan da o svakoj promjeni uslova za izdavanje licence obavijesti nadležni organ u roku od osam dana od dana promjene uslova.

Imalac licence je dužan da, najkasnije do 31. decembra tekuće godine, dostavi Ministarstvu podatke kojima dokazuje da za narednu kalendarsku godinu ispunjava uslove za ovjeru licence.

**Pravni lijekovi**

Mogućnost tužbe u roku od 20 dana od dana izdavanja/ovjere licence Upravnom sudu Crne Gore, [Svetog Petra Cetinjskog 130, Podgorica](https://www.planplus.rs/mapa#!najkraci-put/;42.444047,19.246348,Upravni%20sud%20Crne%20Gore,%20Svetog%20Petra%20Cetinjskog%20130,%2081000%20Podgorica/1).

**19.04.2024.**